ajivika
Store norske leksikon,Religion og filosofi,Religioner og livssyn,Hinduisme
Ajivika var en religiøs bevegelse i India, stiftet på 500-tallet fvt. av Makkhali Gosala. Bevegelsen synes å ha vært en betydelig konkurrent til buddhismen og jainismen. På samme måte som disse to religionene, representerte ajivika et brudd med den ortodokse brahmanismen. Etter cirka 800 år forsvant ajivika-religionen fra India.
Læren kan betegnes som determinisme: Alle levende vesener må gjennomgå et fastsatt, uhyre stort antall gjenfødsler før de når frelse. Ens lodd er styrt ikke av handlinger i tidligere liv (slik de andre indiske religionene lærte) men av en skjebnebestemmende nødvendighet (niyati). Ajivikaene hadde en munkeorden, karakterisert ved strengt asketisk livsførsel. Les mer i Store norske leksikon religion India brahmanismen